Gullruten

Det er teknisk feil I denne artikkelen som venter på å bli fikset. Ser du feilen? Hjelp til med å rette opp

Gullruten er en årlig prisutdeling og utmerkelse for den norske TV-bransjen.

Utmerkelsen deles ut av stiftelsen Gullruten som ble opprettet av Norske Film- og TV-produsenters forening i 1998. Styret i Stiftelsen Gullruten oppnevnes av styret i Produsentforeningen, nå Virke Produsentforeningen. Fastsettelse av kategorier, systemer for vurdering og juryering styres av Gullrutekomiteen som består av styret og en representant for hver av TV-kanalene TV 2, TVNorge, TV3 (Viasat) og NRK. Styreleder siden 2004 er Leif Holst Jensen.

Komiteen består av åtte medlemmer.

Historikk
Utdelingen har røtter tilbake til 1984 da prisen Næringslivets Film- og Videodag ble delt ut for første gang i regi av NHO. I 1994 gikk NHO sammen med ITVA (International Television Association) om en årlig festival på Lillehammer. Det ble her delt ut priser under navnet Gullruten og Sølvruten, hovedsakelig innen oppdrags- og reklamefilm, men også til TV-produksjoner. Utdelingen fikk sin nåværende form i 1998 da de norske TV-kanalene startet samarbeid om utdeling og Norske Film- og TV-produsenters forening opprettet stiftelsen Gullruten. Utdelingen ble flyttet til Bergen og har siden blitt delt ut i forbindelse med Nordiske mediedager. Samtidig ble prisen mer rettet mot TV-mediet i stedet for reklamefilmer.

Etter flyttingen til Bergen og opprettelse av stiftelse i 1998, er utdelingen hvert år blitt overført på TV 2. Det første året ble utdelingen holdt i Forum Kino og ledet av Nadia Hasnaoui i samarbeid med Frode Alnæs. Siden 1999 har utdelingen blitt holdt i Grieghallen i Bergen. Utdelingen ble ledet av Dorthe Skappel fra 1999 til 2013 da Henriette Steenstrup og John Brungot tok over. I 2015 var Cecilie Steinmann Ness og Jakob Schøyen Andersen programledere.

Prisene for reklamefilmer har etterhvert forsvunnet fra utdelingen, og Gullruten fremstår i dag som en ren TV-pris.

Klasser
Siden 2006 er det blitt delt ut priser innen 13 klasser hvor det er TV-kanalene selv som melder på sine bidrag. Blant de påmeldte bidragene nominerer en jury først fire kandidater i forkant og stemmer fram en vinner som offentliggjøres under utdelingen. Det deles også ut priser i tre spesialklasser hvor Gullrutekomiteen selv kårer en vinner. Disse klassene er årets nyskapning, fagprisen og hedersprisen. I tillegg deles det ut en publikumspris hvor publikum på forhånd stemmer fram sin favoritt blant utvalgte TV-personligheter. Fra 2008 har prisen navnet folkets pris og deles ut i samarbeid med Se & Hør. Den har tidligere gått under navnet publikumprisen og blitt delt ut i samarbeid med Her og nå.

Fra 2009 ble innført ni egne fagpriser til det tekniske miljøet rundt TV-produksjonen, disse deles ut på Gullrutens fagpris. Prisene ble første gang delt ut under en egen fagprisutdeling dagen før hovedutdelingen. Samme år ble det også innført en ny klasse for årets TV-øyeblikk. Siden 2010 har fagprisutdelingen blitt holdt i Oslo, og det er studentene på Høyskolen i Lillehammer som har stått for produksjonen. På fagprisudelingen hedres de som står bak kamera og som har bidratt til bransjens faglige utvikling og kvalitet.

Dagens klasser

 * Beste underholdningsprogram
 * Beste reality (konkurranse)
 * Beste reality
 * Beste dokusåpe
 * Beste TV-drama
 * Beste humorprogram
 * Beste barne- eller ungdomsprogram
 * Beste magasin- eller livsstilsprogram
 * Beste nyhetssending eller aktualitetsprogram
 * Beste TV-dokumentar
 * Beste dokumentar- eller faktaserie
 * Beste kvinnelige skuespiller
 * Beste mannlige skuespiller
 * Beste kvinnelige skuespiller
 * Beste mannlige programleder
 * Årets deltaker
 * Beste nye programserie
 * Beste event
 * Årets TV-øyeblikk
 * Årets nyskapning
 * Publikumspris
 * Hederspris

Fagpriser

 * Beste regi flerkamera
 * Beste foto flerkamera
 * Beste regi enkamera
 * Beste foto enkamera
 * Beste manus drama
 * Beste lyddesign
 * Beste klipp/redigering
 * Beste lysdesign/scenografi
 * Beste vignett/grafikk

Gullruten 2009
Vinnere fagprisene

Gullruten 2010
Vinnere fagprisene

Gullruten 2011
Vinnere fagprisene

Gullruten 2012
Vinnere fagprisene

Gullruten 2013
Vinnere fagprisene

Gullruten 2014
Vinnere fagprisene

Gullruten 2015
Vinnere fagprisene

Gullruten 2016
Vinnere fagprisene